Austrálsky futbal

Austrálsky futbal alebo (staršie len) austrálske ragby (angl. Australian football, Australian rules football, Aussie rules alebo footy) je kolektívny šport a loptová hra, ktorá sa hrá na trávnatej ploche, a ktorá je podobná ragby. Šport, v ktorom proti sebe nastupujú dve osemnásťčlenné družstvá, obsahuje prvky viacerých športov, ako sú ragby, americký futbal, írsky futbal či klasický futbal. Cieľom hry je dopraviť oválnu loptu pomocou rúk či nôh do bránky.

Dejiny 
Šport vznikol v Austrálii. Jeho zakladateľom bol Tom Wills, ktorý ho vynašiel v polovici 19. storočia. Prvé pravidlá vznikli v roku 1874. Keďže v tom čase boli hráči austrálskeho futbalu hlavne hráčmi kriketu, a futbal hrali v zimných mesiacoch, keď mal kriket prestávku, niektoré pojmy a terminológia je zhodná s tou kriketovou. Šport začal svoju expanziu už koncom 19. storočia do krajín ako Juhoafrická republika a Nový Zéland. Po druhej svetovej vojne prenikol šport aj do tichomoria či Severnej Ameriky. Od 80. rokov začali vznikať kluby austrálskeho futbalu aj v Európe. V roku 2002 vznikla Medzinárodná rada austrálskeho futbalu, ktorú tvoria de facto členovia Liga austrálskeho futbalu (AFL), najvyšší orgán austrálskeho futbalu v Austrálii. Od tohto roku sa konajú aj Medzinárodné majstrovstvá v austrálskom futbale, čo je najvyššie medzinárodné podujatie v austrálskom futbale.

Stručné pravidlá 
 tím tvorí 18 hráčov v poli a 4 hráči na striedačke, pričom striedať sa môže nepretržite podobne ako je to v ľadovom hokeji
 tím na ihrisku tvorí 6 radov po troch: 3 vysunutí útočníci, 3 záložní útočníci, 3 strední útočníci, 3 záložníci (z toho 2 sú sledovači a 1 libero), 3 prední obrancovia a 3 zadní obrancovia
 ihrisko má oválny tvar a rozmery 185 x 
 lopta má tvar elipsoidu a hmotnosť cca 450 g, teda ťažšia ako pri ragby
 hracia doba je 4 x 20 min čistého času, ale každá štvrtina môže trvať až 30 min hrubého času
 bránky sa skladajú zo 4 žrdí, vzdialených od seba  a výškou minimálne 6 metrov; zo 4 žrdí sú 2 vnútorné a 2 vonkajšie
 lopta môže byt prihrávaná handpassom, odkopnutá či nesená, ale po  musí byť odrazená od zeme
 atakovaný môže byť iba hráč s loptou, a to len od ramien po kolená; takisto je dovolené aj stiahnutie za dres
 ak sa atakovaný hráč nezbaví okamžite lopty, je nariadený pokutový kop v prospech atakujúceho hráča
 čiastočný atak môže byť aj na hráča bez lopty, ale len bokmi či ramenami a v žiadnom prípade do hlavy
 ručne sa môže prihrávať len handpassom, čo je uder rukou do lopty, ktorú drží ruka druhá, hádzanie lopty je zakázané
 gól za 6 bodov sa dosiahne kopnutím lopty pomedzi hlavné stredové žrde, pokiaľ sa jej počas letu nedotkne žiaden brániaci hráč. Jednobodový behind je vtedy, ak lopta preletí pomedzi centrálne žrde a dotkne sa jej brániaci hráč, ak trafí centrálne žrde, alebo preletí pomedzi centrálnu a bočnú žrď.
 skóre tímu môže mať tvar napríklad 9.14 (68). Deviatka značí deväť gólov, z ktorých každý má hodnotu šesť bodov, štrnástka za bodkou značí počet behindov, ktoré sú za jeden bod. Celkovo tak tím nazbieral 68 bodov.

Pozri aj 
 Medzinárodná rada austrálskeho futbalu
 Medzinárodné majstrovstvá v austrálskom futbale

Iné projekty

Zdroj

Externé odkazy 
 Stránka Aussie Rules International 
 Stránka Českej asociácie austrálskej futbalovej ligy 
 Oficiálna stránka Ligy austrálskeho futbalu 
 video na YouTube

 
Kolektívne športy
Loptové hry
Športy vzniknuté v Austrálii